 IFinal Yalonyaka yeZNA Commanders Charities Kudibana iHighlanders leCaps UnitedMbimbitho 13, 2017Iqembu le Highlanders livuke eseganga labhaxabula ele FC Platinum ngemiklomelo emithathu kungela mpendulo ngeSonto enkundleni ye Luveve.Limpumela itsho ukuba abafana beBosso bazangqikilana leqembu le Caps United ku final ezaqhutshelwa edolobheni lako Bulawayo mhla zingamatshumi amabili lesithupha kunyanga kaMbimbitho.Iqembu le Caps United linqobe ele Dynamos nge 3 ka 1 ku semi - final yakuqala edlalwe emavikini edluleyo.NgeSonto iqembu le Highlanders kalizange litshaye inja lifihla umphini kodwa lihle latshaya libambe ngezandla zombili njalo ngemva komdlalo imvimbi ye Bosso uPeter Muduhwa uthe bebezimisele ukuphindisela ukudliwa abakwenziwa liqembu le FC Platinum nyakenye kumncintiswano weCastle Premier Soccer League.Sinqobile njengeqembu ngoba besifuna ukuphindisela ngoba nyakenye basidla 3-0 basikhipha kumncintiswano wokudinga intshantshu zesigaba se PSL.Kusenjalo iqembu le Caps United libe ngutshiki lobhanqa 1 ka 1 leqembu le TP Mazembe elase Democratic Republic of Congo kuhlandla lakuqala elesigaba sakuqala esomncintiswano we Caf Champions League emdlalweni oqhutshelwe kwele DRC ngeSonto.Limpumela itsho ukuba amathuba awokuba iqembu le Caps United lidlulele kusigaba esilandelayo salumncintiswano mahle ngoba lihlohle lidlala lingekho ekhaya njalo sekumele livale ngebhetshu emdlalweni wehlandla lesibili ozadlalelwa kwele Zimbabwe ngempelaviki ezayo.Iqembu elimele ilizwe leZimbabwe kumncintiswano we Caf Confederations Cup ele Ngezi Platinum lona linqotshwe nge 2 ka 1 liqembu le Recreativo do Libolo elase Angola kuhlandla lakuqala elesigaba sakuqala esomncintiswano. Lumdlalo udlalelwe khonale kwele Angola ngoMgqibelo.Lakho ukuhlohla lidlala lingekho ekhaya kungalisebenzela iqembu le Ngezi Platinum ngoba kusitsho ukuba lidinga ukuba lihlohle kanye kuphela libe selinqabele ukuhlohlwa ukuze lidlulele kusigaba esilandelayo esomncintiswano.Amabandla Ezombusazwe Aqhubeka Ebanga Izikhundla ZokuncintisaUmanyano kaMujuru Uthembisa Uzulu Umbuso Wezabelo 